Tarybos reglamentas (EEB) Nr. 1946/81
1981 m. birželio 30 d.
apribojantis pagalbą investicijoms į pieno gamybą
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi 1972 m. balandžio 17 d. Tarybos direktyvos 72/159/EEB dėl ūkių modernizavimo [4] su paskutiniais pakeitimais, padarytais Direktyva 81/528/EEB [5], 8 straipsnio 1 dalies b punktas numato pagalbos suteikimą investicijoms, reikalingoms plėtros planui įvykdyti; kadangi, atsižvelgiant į rinkos pusiausvyros Bendrijoje siekius, pagalba neturėtų būti suteikiama investicijoms į pieno gamybą, išskyrus tam tikras konkrečias sąlygas,
PRIĖMĖ ŠĮ REGLAMENTĄ:
1 straipsnis
1. Pagalba investicijoms į pieno gamybą draudžiama, išskyrus atvejus, kai pagalba suteikiama ūkininkams, įgyvendinantiems plėtros planą pagal Direktyvą 72/159/EEB arba ūkių tobulinimo planus pagal bendrų priemonių sistemą.
2. Šio straipsnio 1 dalyje minima pagalba apribojama investicijoms, kurios leidžia gauti panašias uždirbtas pajamas, kokios yra apibrėžtos Direktyvos 72/159/EEB 4 straipsnio 2 dalyje, už didžiausią 1,5 žmogaus darbo vienetų skaičių vienam ūkiui ir kurioms yra taikoma sąlyga, kad plano pabaigoje investicijomis nebūtų padidintas melžiamų karvių skaičius daugiau kaip 40 vienam žmogaus darbo vienetui.
Tačiau ūkiams, kuriuose yra daugiau 1,5 žmogaus darbo vienetų, pagalba gali būti suteikta investicijoms, kurios leidžia padidinti melžiamų karvių skaičių plano pabaigoje ne daugiau kaip 15 %.
3. Valstybėms narėms leidžiama suteikti pagalbą investicijoms ūkininkams, kurie nepateikia plėtros plano, jei investicijos nedidina melžiamų karvių skaičiaus daugiau kaip iki 40 vienam ūkiui.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1981 m. birželio 30 d.